ས་གནས་རིམ་ཁག་མི་དམངས་སྲིད་གཞུང་དང་འབྲེལ་ཡོད་སྡེ་ཚན་གྱིས་ངེས་པར་དུ་ནགས་ཚལ་མེ་ཟོན་གྱི་འཕྲལ་སྡོམ་ཐག་གཅོད་ཀྱི་སྔོན་ཇུས་བཟོ་བ་དང་འཐུས་སྒོ་ཚང་དུ་བཏང་ནས་ནགས་ཚལ་མེ་སྐྱོན་ཐོན་ཚེ་སྔོན་ཇུས་གཞིར་བཟུང་འཕྲལ་མར་ཐག་གཅོད་ཐུབ་པའི་འགན་ལེན་བྱེད་དགོས།ས་གནས་རིམ་ཁག་མི་དམངས་སྲིད་གཞུང་གིས་ནགས་ཚལ་མེ་ཟོན་གྱི་སྔོན་འགོག་དང་མེ་གསོད་ཀྱི་འགྲོ་གྲོན་རིམ་པ་གཅིག་མཚུངས་ཀྱི་ནོར་སྲིད་སྔོན་རྩིས་ནང་བཅུག་སྟེ་མེ་གསོད་འགྲོ་གྲོན་དོན་འཁྱོལ་དང་།དངོས་ཟོག་གྲབས་གསོག་ཡག་པོ།མེ་གསོད་ཡོ་ཆས་སོགས་ཀྱི་སྒྲིག་ཆས་ལ་ཕྱོགས་ཡོངས་ནས་ཞིབ་བཤེར་དང་བཟོ་བཅོས་རྒྱག་པ་བཅས་བྱས་ཏེ་མེ་ཟོན་མེ་གསོད་ཀྱི་དགོས་མཁོ་འགན་ལེན་བྱེད་དགོས།བོད་ལྗོངས་ནགས་ཚལ་མེ་ཟོན་སྤྱི་ཁྱབ་རུ་ཁག་གིས་མེ་གསོད་གྲ་སྒྲིག་ལེགས་པར་བྱས་ནས།མི་སྣ་དང་།འཁོར་རིགས།མེ་གསོད་ཡོ་ཆས་སོགས་ལྡན་ཚད་དང་ཚད་ལྡན་ཚད་ངེས་པར་དུ་ཡན་ཡིན་དགོས་པ་མ་ཟད།རིམ་ཁག་ནགས་ཚལ་མེ་ཟོན་བཀོད་འདོམས་པུའུ་དང་མཐུན་སྦྱོར་བྱས་ཏེ་ནགས་ཚལ་མེ་ཟོན་གྱི་ལས་དོན་ཁག་ཡག་པོ་སྒྲུབ་དགོས།ས་གནསགྲོང་ཁྱེརདང་རྫོངཆུསཀྱི་ཆེད་ལས་དང་ཕྱེད་ཆེད་ལས་ཀྱི་མེ་གསོད་དཔུང་ཁག་སྣ་ཚོགས་དང་དེ་བཞིན་ཤངགྲོང་རྡལརིམ་པའི་ནགས་ཚལ་མེ་ཟོན་གྱི་འཕྲལ་སྒྲུབ་རུ་ཁག་གིས་མེ་གསོད་ནང་སྦྱོང་ཡག་པོ་བྱས་ཏེ་མེ་ཟོན་མེ་གསོད་ཀྱི་གྲ་སྒྲིག་ཨང་གསར་བྱེད་དགོས་པ་དང་།རིམ་ཁག་ནགས་ཚལ་མེ་ཟོན་བཀོད་འདོམས་པུསམི་རྩ་བར་འཛིན་པ་དང་བདེ་འཇགས་ཨང་དང་པོ་ཡིན་པའིབསམ་བློ་བརྟན་པོར་བཙུགས་ནས་མེ་ཟོན་མེ་གསོད་ཀྱི་བདེ་འཇགས་ལམ་སྲོལ་འཛུགས་པ་དང་འཐུས་སྒོ་ཚང་དུ་བཏང་ནས་མི་སྣ་འཆི་རྨས་ཀྱི་དོན་རྐྱེན་མི་ཐོན་པར་བྱེད་དགོས།